Zaštićeni najmoprimac uredio stan, tužio vlasnike i - dobio!

Za naš stan u centru dobivamo 240 kuna mjesečno, te uz to moramo plaćati i pričuvu koja je veća od tog iznosa. I sad još isplatiti 200 tisuća kuna. Pa je li to normalno, pita se Rade Županović iz Splita

<p>Hrvatska još nije riješila problem vlasnika stanova i zaštićenih najmoprimaca, a po svemu sudeći neće ni po donošenju novog zakona.</p><p>U prilog tome govori i priča iz Splita, gdje je zaštićeni najmoprimac vlasnika stana doveo skoro do bankrota.</p><p><strong>Splićanin Rade Županović</strong> i njegova uža obitelj vlasnici su stana od 90 kvadrata u centru Splita, a za stanarinu im <strong>zaštićeni najmoprimac plaća 240 kuna mjesečno.</strong></p><p>Prije nekog vremena najmoprimac je preuredio stan, promijenio pločice i podove za koje je tvrdio da mu ih je uništila voda. Nakon preuređenja tužio je vlasnike i <strong>zatražio nadoknadu troškova</strong>...</p><p>- Te je radove obavio bez naše suglasnosti, dakle nelegalno, a rekao je kako ih je morao obaviti jer mu je pločice i podove uništila voda koja je potekla iz mašine za rublje, počeo je svoju priču Županović.</p><p>Sudski vještak <strong>radove je procijenio na 60 tisuća kuna</strong>, a najmoprimac je izgubio spor na Općinskom sudu. A onda se žalio...</p><p>- Županijski sud vratio je predmet na Općinski zbog proceduralnih pogrešaka, a u ponovljenom postupku <strong>sud je presudio u njegovu korist.</strong> To je kasnije pravomoćnom presudom potvrdio i Županijski sud, i to uz objašnjenje da je nužno morao obaviti te popravke. Tako je ispalo da uz sudske troškove i kamate moramo zaštićenom najmoprimcu <strong>isplatiti više od 200 tisuća kuna,</strong> rekao nam je Županović, te dodatno opisao situaciju u kojoj se našla njegova obitelj:</p><p>- Imamo stan u centru Splita koji ne možemo koristiti, a moji roditelji žive u malom stanu na Neslanovcu za koji vraćaju kredit, a ja u stanu na Mejašima za koji također plaćam kredit. A za naš stan u centru dobivamo 240 kuna mjesečno, te <strong>uz to moramo plaćati i pričuvu koja je veća od tog iznosa.</strong> I sad još isplatiti 200 tisuća kuna. Pa je li to normalno, pita se Županović.</p><p>Ali to prema njegovim riječima nije sve. Naime, zaštićeni najmoprimac nakon za njega povoljne presude krenuo je u nove zahvate. Mijenja prozore, ulazna vrata...</p><p>- I to sve bez naše dozvole, te i za to traži naknadu ili će nas opet tužiti!</p><p>Pa od čega, više plaćamo pričuvu nego on nama najamninu, a da ne govorim o tome koliko je moja obitelj mogla zaraditi da je sve ove godine iznajmljivala taj stan po tržišnoj cijeni, zaključio je Županović.</p>